CELEX: 31989R1412
Language: el
Date: 1989-05-24 00:00:00
Title: Κανονισμός (ΕΟΚ) αριθ. 1412/89 της Επιτροπής της 24ης Μαΐου 1989 για τη μείωση των τιμών των σιτηρών που καθορίστηκαν για την περίοδο 1989 / 90 σ' εφαρμογή του καθεστώτος των σταθεροποιητών

Avis juridique important

|

31989R1412

Κανονισμός (ΕΟΚ) αριθ. 1412/89 της Επιτροπής της 24ης Μαΐου 1989 για τη μείωση των τιμών των σιτηρών που καθορίστηκαν για την περίοδο 1989 / 90 σ' εφαρμογή του καθεστώτος των σταθεροποιητών  

Επίσημη Εφημερίδα αριθ. L 141 της 25/05/1989 σ. 0015 - 0016

***** ΚΑΝΟΝΙΣΜΟΣ (ΕΟΚ) αριθ. 1412/89 ΤΗΣ ΕΠΙΤΡΟΠΗΣ  της 24ης Μαΐου 1989  για τη μείωση των τιμών των σιτηρών που καθορίσθηκαν για την περίοδο 1989/90 σ' εφαρμογή του καθεστώτος των σταθεροποιητών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1213/89 (2), και ιδίως το άρθρο 4β παράγραφος 3,  Εκτιμώντας:  ότι η Επιτροπή διαπίστωσε ότι σ' εφαρμογή του άρθρου 4β παράγραφος 4 του κανονισμού (ΕΟΚ) αριθ. 2727/75 η παραγωγή σιτηρών 1988/89 ξεπέρασε τη μεγίστη εγγυημένη ποσότητα για την εν λόγω περίοδο· ότι σ' εφαρμογή του άρθρου 4β παράγραφος 3 του κανονισμού (ΕΟΚ) αριθ. 2727/75 πρέπει να μειωθούν κατά 3 % οι τιμές παρεμβάσεως των σιτηρών που καθορίστηκαν από το Συμβούλιο για την περίοδο 1989/90 και να προσαρμοστούν οι ενδεικτικές τιμές·  ότι για λόγους σαφηνείας πρέπει να περιληφθούν στο παράρτημα του παρόντος κανονισμού οι ειδικές αυξήσεις που καθορίστηκαν στο παράρτημα του κανονισμού (ΕΟΚ) αριθ. 1214/89 της Επιτροπής της 3ης Μαΐου 1989 για τον καθορισμό, για την περίοδο εμπορίας 1989/90, των τιμών που εφαρμόζονται στον τομέα των σιτηρών (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Σε εφαρμογή του άρθρου 4β παράγραφος 3 του κανονισμού (ΕΟΚ) αριθ. 2727/75 οι τιμές που εφαρμόζονται για την περίοδο 1989/90 στον τομέα των σιτηρών είναι εκείνες που καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Μαΐου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 128 της 11. 5. 1989, σ. 1.  (3) ΕΕ αριθ. L 128 της 11. 5. 1989, σ. 2.  ΠΑΡΑΡΤΗΜΑ  (σε Ecu/τόνο)  ΜΑΛΑΚΟΣ ΣΙΤΟΣ  Τιμή παρεμβάσεως (1) 174,06  Ενδεικτική τιμή 241,08  ΣΙΚΑΛΗ  Τιμή παρεμβάσεως (2) 165,36  Κοινή ενδεικτική τιμή 219,46  ΚΡΙΘΗ  Τιμή παρεμβάσεως 165,36  Κοινή ενδεικτική τιμή 219,46  (σε Ecu/τόνο)  ΑΡΑΒΟΣΙΤΟΣ  Τιμή παρεμβάσεως 174,06  Κοινή ενδεικτική τιμή 219,46  ΣΟΡΓΟ  Τιμή παρεμβάσεως 165,36  Κοινή ενδεικτική τιμή 219,46  ΣΚΛΗΡΟΣ ΣΙΤΟΣ  Τιμή παρεμβάσεως  - Κοινότητα των Δέκα 253,26  - Ισπανία 215,83  Ενδεικτική τιμή 306,66  (1) Η τιμή αυξάνεται κατά 3,48 Ecu/τόνο για το μαλακό αρτοποιήσιμο σίτο που ανταποκρίνεται στα ειδικά ποιοτικά κριτήρια που προβλέπονται στον κανονισμό (ΕΟΚ) αριθ. 1570/77 της Επιτροπής (ΕΕ. αριθ. L 174 της 14.7.1977, σ. 18).  (2) Η τιμή αυξάνεται κατά 8,70 Ecu/τόνο γαι την αρτοποιήσιμη σίκαλη που ανταποκρίνεται στα ειδικά ποιοτικά κριτήρια που προβλέπονται στον κανονισμό (ΕΟΚ) αριθ. 1570/77.